#### OKRESNÉ RIADITEĽSTVO

#### HASIČSKÉHO A ZÁCHRANNÉHO ZBORUV DOLNOM KUBÍNE

**oddelenie požiarnej prevencie**

Matúškova 1636/13, 026 01 Dolný Kubín

• •

Primátori miest a starostovia obcí

 v okresoch Dolný Kubín a Tvrdošín • •

|  |  |  |  |
| --- | --- | --- | --- |
| **Váš list číslo/zo dňa** | **Naše číslo** | **Vybavuje** | **Dolný Kubín** |
| - / - | ORHZ–DK1-101-001/2020 | pplk. Ing. K. Žuffová | 20. 10. 2020 |

### Vec

### Vykurovacia sezóna – odporúčania hasičov - usmernenie

 Okresné riaditeľstvo Hasičského a záchranného zboru v Dolnom Kubíne Vám ako príslušný orgán štátnej správy na úseku ochrany pred požiarmi zasiela usmernenie na úseku ochrany pred požiarmi v priebehu vykurovacej sezóny.

Zároveň Vás prosíme o zverejnenie usmernenia k vykurovacej sezóne v obecnom rozhlase, na stránke obce, prípadne na vývesnej tabuli obce.

Príloha:

* Vykurovacia sezóna – odporúčania hasičov

 mjr. Mgr. Dušan Bakoš v. r.

 riaditeľ

|  |  |  |  |  |
| --- | --- | --- | --- | --- |
|  | Telefón+421/961 498 407+421/907 803 643 | Fax | E-mailkarin.zuffova@minv.sk | Internet IČO[www.minv.sk](http://www.minv.sk) 00151866 |

Príloha

**Vykurovacia sezóna - odporúčania hasičov**

S nástupom jesene a chladných jesenných dní začína vykurovacie obdobie a spolu s ním aj čas zvýšeného nebezpečenstva vzniku požiarov najmä v objektoch rodinných domov. V tomto období však zaznamenávame zvýšený počet výjazdov hasičov k požiarom práve v týchto stavbách.

Požiare v čase vykurovacieho obdobia vznikajú

* v dôsledku nesprávnej a neodbornej inštalácie spotrebičov,
* z dôvodu absentujúceho čistenia a kontroly komínov (nezabezpečenie čistenia a kontroly komínov osobou s odbornou spôsobilosťou),
* z vyhorenia sadzí v komínovom telese (usádzanie sadzí používaním nevhodného paliva v palivovom spotrebiči),
* z nedbalosti a neopatrnosti pri manipulácii s otvoreným ohňom, horľavými látkami alebo so žeravým popolom,
* z dôvodu nedodržania bezpečných vzdialeností na zabudovanie horľavých materiálov do konštrukcií kozubov a komínových telies,
* z nedodržania bezpečnej vzdialenosti pri inštalácii dymovodu od okolitých horľavých stavebných konštrukcií,
* od samotných systémov vykurovania,
* v dôsledku nesprávnej obsluhy vykurovacích systémov.

**S cieľom predchádzania vzniku požiarov Vám hasiči odporúčajú:**

* zabezpečte pravidelné čistenie a kontrolu komínov (zabezpečte si odborné preskúšanie komínov osobami s odbornou spôsobilosťou),
* skontrolujte stav vykurovacích telies ešte pred ich použitím,
* inštalujte vykurovacie telesá podľa návodu výrobcu,
* vykurujte správnym palivom, určeným výrobcom (spaľovaním domáceho odpadu, plastov a iných horľavých látok sa zvyšuje riziko vzniku požiaru a zároveň dochádza k znečisteniu ovzdušia),
* neprekurujte vykurovacie telesá, neskladujte a nesušte v ich blízkosti horľavé materiály a neponechávajte vykurovacie telesá bez dozoru,
* na rozkurovanie nepoužívajte horľavé kvapaliny (benzín, petrolej, lieh a pod.),
* dbajte na to, aby vykurovacie telesá – sporáky, pece a pod. boli umiestnené na nehorľavej podložke stanovených rozmerov a odborne zaústené do komínových prieduchov,
* popol z vykurovacích telies vysýpajte zásadne do nehorľavých a uzatvárateľných nádob,
* nenechávajte v činnosti a bez dozoru také spotrebiče, ktorých technické parametre a vyhotovenie vyžadujú trvalý dozor, ako napr. tepelné spotrebiče bez automatickej regulácie.